A4-0129/98

Beslutning om Kommissionens beretning til Raadet og Europa-Parlamentet om anvendelsen af Raadets forordning (EF) nr. 1467/94 af 20. juni 1994 (KOM(97)0327 - C4-0492/97)

Europa-Parlamentet,

* der henviser til Kommissionens beretning til Raadet og Europa-Parlamentet, KOM(97)0327 - C4-0492/97,

* der henviser til betaenkning fra Udvalget om Landbrug og Udvikling af Landdistrikter (A4-0129/98),

A. der er fast besluttet paa at stoette det EU-program om bevarelse, beskrivelse, indsamling og udnyttelse af genressourcer i landbruget (forordning (EF) nr. 1467/94) ((EFT L 159 af 28.06.1994, s. 1.)), som Parlamentet tog initiativ til i 1993, og som blev vedtaget af Raadet i 1994, og paa sammen med alle de personer og institutioner, som er virksomme paa dette omraade, at goere programmet til en succes,

B. der henviser til kritiske udtalelser fra medlemsstaternes kompetente myndigheder og fra offentlige og private institutioner og personer, der er interesserede i eller allerede deltager i programmet,

C. der henviser til FN's omfattende internationale bestraebelser for at bevare den biologiske mangfoldighed og genressourcerne i landbruget, navnlig inden for rammerne af »Agenda 21", der blev vedtaget i Rio i 1992, og paa den saerlige FAO-konference om bevarelse af genressourcerne i juni 1996,

1. der henviser til, at den »baeredygtige udviklingspolitik for landbruget og »integrationen af miljoe- og landbrugspolitikken«, som blev bebudet i »Agenda 2000", i saerlig grad er afhaengig af bevarelsen og udnyttelsen af genressourcernes mangfoldighed, og at der derfor skal tildeles vaesentligt flere finansielle midler til forordning (EF) nr.1467/94 samt til landbrugs- og miljoeforanstaltningerne i forordning (EOEF) nr. 2078/92 ((EFT L 215 af 30.07.1992, s. 85.));

2. kritiserer Kommissionens manglende beslutsomhed og daarlige samordning ved tildelingen af finansielle midler og personale til programmet, hvilket har foert til bortfald af budgetmidler for 1997, til en begraensning af midlerne for 1998 og til stor usikkerhed hos aktoererne paa omraadet for bevarelse af genressourcerne;

3. er skuffet over, at Kommissionen ikke har udnyttet ledsageforanstaltningerne i programmet som et instrument til udveksling mellem offentlige og private genbanker, forskere, landbrugere, gartnere og andre interesserede, og dermed naeppe har kunnet opfylde den opgave, den har faaet paalagt, med at samordne og fremme samarbejdet inden for EU;

4. understreger noedvendigheden af at forbedre kvaliteten af den loebende fortegnelse over indsamlede ressourcer, saaledes at der navnlig kan foretages en bedre registrering og beskrivelse af in situ-samlinger, af dyre- og traegenetiske ressourcer og af deres saerlige egenskaber med hensyn til udnyttelse - og en bedre beskrivelse af specifikke egenskaber hos brugsdyr med henblik paa landskaber og dyreholdsbetinglser, samt af saeregenheder ved plantesorter, for saa vidt angaar smag, farve, opbevaringsevne og forarbejdning;

5. mener, at det i forbindelse med de nye medlemsstaters tiltraedelse og disse landes finansielle og personalemaessige problemer med hensyn til bevarelse af genressourcerne, er yderst noedvendigt, at programmet udvides til at omfatte disse regioner allerede i foertiltraedelsesfasen;

6. opfordrer Kommissionen til at aendre kravene vedroerende stoette til projekter med omkostningsdeling og til samordnede aktioner paa en saadan maade, at der ikke alene tages saerligt hensyn til de enkelte arter, men ogsaa til artsgrupper, der har relation til hinanden, og deres specifikke miljoe, saa der navnlig kan ydes stoette til integrerede in situ-bevarelses- og udnyttelsesforanstaltninger;

7. opfordrer Kommissionen til at samordne de projekter, der gennemfoeres inden for rammerne af forordning (EF) nr. 1467/94, og resultaterne heraf, med ledsageforanstaltningerne til fremme af miljoevenlige produktionsmetoder og skovbrug (forordning (EOEF) nr. 2078/92 og 2080/92) ((EFT L 215 af 30.07.1992, s. 96.)), og til ikke alene at fremme udbetalingen af praemier for sjaeldne dyrearter men ogsaa bevarelsen af regionalt tilpassede nytteplanter og traeer, samt til inden for rammerne af ledsageforanstaltningerne i forordning (EF) nr. 1467/94 at medvirke til, at der i praksis ogsaa fremover ydes stoette til og etableres et konstruktivt samarbejde mellem forskere, genbanker, in situ-bevarende instanser, landbrugere, gartnere og producenter;

8. anmoder Kommissionen om, at den som led i ledsageforanstaltningerne ogsaa, ud over det staaende udvalg, som kun bestaar af repraesentanter for medlemsstaterne, opretter et uafhaengigt forum, hvor aktoererne inden for den formelle og uformelle sektor mindst en gang om aaret kan moedes med medlemmerne af det staaende udvalg og raadgive Kommissionen om programmets udvikling;

9. anmoder Kommissionen om at samarbejde snaevrere med Det Europaeiske Program for Genressourcer (ECP/GR) og med Det Europaeiske Program for Genressourcer i Skovene (EUFOR-GEN) og at flytte betoningen i programarbejdet fra »den loebende fortegnelse« til »bevarelse af den genetiske mangfoldighed gennem udnyttelse inden for landbrug og gartnerbrug«, saa den er bedre rustet til at klare de nye opgaver efter reformen af den faelles landbrugspolitik, med henblik paa den noedvendige integrering af oekonomiske, miljoemaessige og sociale aspekter;

10. anmoder Kommissionen om ved etableringen af strukturer i medlemsstater aktivt at medvirke til at etablere et samarbejde med arbejdsdeling mellem ex situ-samlinger med det formaal at udvikle en rational og effektiv forvaltning af ex situ-samlingsbestande;

11. paalaegger sin formand om at sende denne beslutning til Raadet, Kommissionen og medlemsstaternes parlamenter og regeringer.